jkorsvik/nowiki_second_scrape_merged huggingface dataset:
Garden of Delights

Garden of Delights er et tysk plateselskap som har spesialisert seg på Krautrock-utgivelser, hovedsakelig musikk innspilt på 1970-tallet. Katalogen inneholder både album som har vært utgitt tidligere, samt utgivelser med tidligere uutgitt materiale. Fra og med utgivelse nr. 55 har alle utgivelsene hefter på minimum 32 sider.
Plateselskapet ble opprinnelig etablert som Penner Records, men endret siden navn til Garden of Delights.
Band som selskapet har utgitt plater med inkluderer blant annet Agitation Free, Xhol Caravan, Out of Focus, Embryo og Amon Düül II.
I serien Psychedelic Gems utgis samleplater med band som kun utga en eller to 7 tommers singler. I serien Thors Hammer utgis progressiv rock fra andre land enn Tyskland.


== Eksterne lenker ==
Selskapets hjemmeside
Garden of Delights hos Discogs.com
Hussein Mohamed Farrah

Hussein Mohamed Farrah (født 16. august 1962 i Beledweyne i Somalia) ble etter sin fars død den 2. august 1996 tatt i ed som midlertidig president i Somalia og ble leder for Somali National Alliance (SNA).
Med Hussein som leder drev SNA med kidnapping av personer som jobbet i UNICEF og WHO. De kidnappede ble løslatt etter at løsepenger var utbetalt. De plyndret forsyninger og eiender til WHO og FN. Den 17. desember 1996 ble hovedkvarteret til den rivaliserende krigsherrenn Ali Mahdi Mohamed angrepet og etter fem dager med harde kamper mellom de to gruppene ble resultatet 135 døde og et ukjent antall sårede.
Den 22. desember 1997 oppga Hussein den omstridte tittelen president ved å signere Kairo-erklæringen i Kairo. Den 23. februar 1999 drepte militsoldater som var lojale til Aidid 60 sivile i Baidoa og Daynunay.
Gerhard Voldnes

Gerhard Voldnes AS ble etablert i 1917 under navnet Floer & Br. Voldnes AS, som i 1944 endret navn til Gerh. Voldnes AS.  Bedriften ble Norges største private fiskerikonsern og vokste jevnt og trutt fra 1930-tallet og framover. Hovedbasen var i Fosnavåg på Sunnmøre og hadde i tillegg store anlegg i Honningsvåg og Måløy (sildoljefabrikker). I Fosnavåg hadde de også fryseri fra 1941, slipp og mek. verkstad fra 1955, senere skipsbygging med Voldnes Skipsverft AS fra 1962; det var hermetikkfabrikk fra 1936, bilverksted 1950-tallet, bensinstasjon 1960-tallet, bunkersanlegg fra 1930-tallet, skipshandel fra 1920-tallet og et bra stort rederi som startet allerede i 1917.


== Eksterne lenker ==
Bedriftens nettsted
Jørn Fodnestøl

Jørn Fodnestøl (født 22. september 1955 i Hov i Søndre Land) er en norsk gitarist, bosatt på Gjøvik.
Han spilte gitar i husbandet til TV-programmet Beat for beat, og i Sommerslagere fra Gjøvik Gård. Fodnestøl spiller også i bandet Power Supply sammen med blant andre Leif Anders Wentzel og Trond Augland. Han er også gitarist for Noora Noor. Han spiller på Gibson, Husemoen og Fender gitarer.
  Fra sent 1990-tallet samarbeidet han med et titalls orkestre og flere vokalister. 


== Diskografi ==
Maj Britt Andersen: Alt blir hva du gjør det til/Alene her (1977)
Maj Britt Andersen: Det svinger i meg (1978)
Viggo Sandvik: Tordivelen og flua/Slipsteinsvæilsen (1983)
Viggo Sandvik: Æille har et syskenbån på Gjøvik (1983)
Lars Klevstrand: Her (1987)
Norsk Visetrio: Du har en venn, You've Got a Friend (1988)
Dag Kolsrud: Mary Tomorrow (1991)
Dag Kolsrud: December II (1991)
Four You: Vote/Traffic Jam (1994)
Embee Normann: Wonderland (1994)
Four You: Vote (1994)
Jens Wendelboe: Logos: kantate (2000)
Embee Normann: Full of Light (2001)
Roar Engelberg: Julefryd (2002)
Ole Ivars-hyllest: En annen dans (2004)
Åge Aleksandersen: Åge-boks 2 (2009)
Forente artister: Dugnad for Haiti – Live fra Operaen (2010)
Narum: Sol og regn og ælt (2012)
Tom Ege: Café Royal (2014)
Martin Wallace

Martin Wallace er en brettspillskaper fra Manchester i England. Han er kjent for å lage brettspill som kombinerer eurogames sin kompleksitet med den sterke tematikken som er mer vanlig i amerikanske spill.Martin Wallace er særlig kjent for sine togspill Age of Steam og Railroad Tycoon.


== Spill av Martin Wallace ==
Lancashire Railways (1998)
Empires of the Ancient World (2000)
Liberté (2001)
Volldampf (2001)
Age of Steam (2002)
Tyros (2002)
Princes of the Renaissance (2003)
Runebound (2004)
Struggle of Empires (2004)
Byzantium (2005)
Railroad Tycoon (2005)
Tempus (2006)
Perikles (2006)
Brass (2007)
Tinners' Trail (2008)
After The Flood (2008)
Steel Driver (2008)
Steam: Rails to Riches (2009)
Waterloo (2009)
Automobile (2009)
Last Train to Wensleydale (2009)Listen er ufullstendig


== Referanser ==


== Eksterne lenker ==
Offisielt nettsted
Mosebyneset

Mosebyneset ligger i Marker kommune i Viken fylke, like ved Ørje sentrum, som er kommunesenteret i Marker.
Søndre Mosebyneset blir populært bare kalt Mosebyneset, mens det egentlige navnet er Søndre Mosebyneset. Det finnes også et Nordre Mosebyneset, derfor er det korte og populære navnet noe misvisende. Mosebyneset er et nes på østsiden av Rødenessjøen, helt i sørenden av sjøen og like ved boligområdet Neset og Ørje sentrum. Mosebyneset består stort sett av barskog med innslag av løvskog, særlig langs vannkanten. 
På Mosebyneset er det flere badeplasser med små sandstrender og muligheter for strandhogg med båt. De mest brukte av disse badeplassene er Sauelauga og Peiskroken. 
De siste årene har det skjedd store forandringer på Mosebyneset. Fra å være eid av Norske Skog Saugbrugs frem til slutten av 2005, har det siden Saugbrugs solgte eiendommen blitt etablert et boligfelt på deler av Mosebyneset. Og Mosebyneset er nå et av flere boligfelt som sammen danner tettstedet Ørje. Boligfeltet er det nyeste boligfeltet i Ørje, og til feltet hører over 80 boligtomter med tilhørende lekeplasser og ballbane. Boligfeltet er knyttet til Ørje sentrum via en gang- og sykkelveibro over sundet som forbinder Rødenessjøen med Krogstadtjernet.


== Eksterne lenker ==
Mosebyneset Arkivert 21. januar 2021 hos Wayback Machine.
Robert Indiana

Robert Indiana (født Robert Clark 13. september 1928, død 19. mai 2018) var en amerikansk  kunstner tilknyttet Pop Art-bevegelsen.
Robert Indiana ble født i New Castle i Indiana, og flyttet senere til Indianapolis hvor han avla eksamen på Arsenal Technical High School. Han flyttet til New York i 1954, og knyttet seg til pop art-bevegelsen. Indiana hadde en eksistensialistisk innfallsvinkel til kommersiell kunst som gradvis nærmet seg det han kaller «skulpturelle dikt».
Indianas verker består ofte av tykke, enkle, ikoniske bilder og statuer, spesielt numre og korte ord som EAT, HUG, DIE og LOVE.
Et eksempel er frimerket «Love Stamp» utgitt av United States Postal Service.


== Referanser ==


== Eksterne lenker ==
(en) Robert Indiana – kategori av bilder, video eller lyd på Commons 
(en) Robert Indiana på Internet Movie Database 
(en) Robert Indiana hos The Movie Database 
(en) Robert Indiana på Discogs
HTC P4350

HTC P4350 er en Windows Mobile-basert mobiltelefon (Pocket PC) som ble produsert av HTC. Den var tidligere kjent under kodenavnet HTC Herald 100.  
Den ble lansert i desember 2006, og er også solgt under navnene O2 XDA Terra og Dopod C800. 


== Spesifikasjoner ==
Skjerm: 2,8 tommer med antirefleksjon
Skjermoppløsning: 240 x 320 (65536 farger)
Styring: touchskjerm, 5-veis navigasjonstast og uttrekkbart qwerty-tastatur
Batteri: 1130 mAh
Taletid: ?
Standbytid: ?
Kamera: 1,9 megapiksler
Videoopptak: Ja, 176 x 144
GPS: Nei
200 MHz TI OMAP prosessor
RAM: 64 MB
ROM: 128 MB
Quadband: GSM 850/900/1800/1900
GPRS, EDGE
MicroSD minnekort
Operativsystem: Microsoft Windows Mobile 5.0 for Pocket PC Phone Edition
Wi-Fi: IEEE 802.11 b/g
Bluetooth 2.0
Infrarød port: Nei
Mini-USB
Størrelse: 109 mm (h), 59 mm (b) 17 mm (d)
Vekt: 170 g med batteri


== Eksterne lenker ==
PDA DB - HTC P4350 (HTC Herald 100) Specs
HTC P3470

HTC P3470 er en Windows Mobile-basert mobiltelefon som produseres av HTC. Den var tidligere kjent under kodenavnet HTC Pharos 100.  
Den ble lansert i februar 2008, og erstattet P3400. 


== Spesifikasjoner ==
Skjerm: 2,8 tommer med antirefleksjon
Skjermoppløsning: 240 x 320 (65536 farger)
Styring: touchskjerm, 5-veis navigasjonstast
Batteri: 1100 mAh
Taletid: ?
Standbytid: ?
Kamera: 1,92 megapiksler, ikke autofokus
Videoopptak: Ja, 176 x 144
GPS og A-GPS
200 MHz TI OMAP prosessor
RAM: 128 MB
ROM: 256 MB
Quadband: GSM 850/900/1800/1900
GPRS, EDGE
MicroSD minnekort
Operativsystem: Windows Mobile 6 Professional
Wi-Fi: Nei
Bluetooth 2.0 med EDR
Infrarød port: Nei
Mini-USB
Størrelse: 108 mm (h), 58,3 mm (b) 15,7 mm (d)
Vekt: 122 g med batteri


== Eksterne lenker ==
PDA DB - HTC P3470 (HTC Pharos 100) Specs
HTC P6500

HTC P6500 er en Windows Mobile-basert PDA og mobiltelefon som produseres av HTC. Den var tidligere kjent under kodenavnet HTC Sedna 100. Den er også solgt under navnet O2 XDA Mantle. 
Den ble lansert i april 2008, og er rettet mot forretningsbruk, bl.a. har den innebygd fingeravtrykkleser og muligheten for å slette data fra den selv om den blir stjålet. 


== Spesifikasjoner ==
Skjerm: 3,5 tommer med antirefleksjon
Skjermoppløsning: 240 x 320 (65536 farger)
Styring: berøringsskjerm, 5-veis navigasjonstast og "scrollehjul"
Batteri: 1500 mAh
Taletid: 464 minutter (GSM), 284 minutter (3G)
Standbytid: 407 timer (GSM), 460 minutter (3G)
Kamera: 3,15 megapiksler, autofokus
Videoopptak: Ja, 320 x 240
GPS og A-GPS
400 MHz Qualcomm prosessor
RAM: 128 MB
ROM: 256 MB + 1024 MB
Quadband: GSM 850/900/1800/1900
GPRS, EDGE, UMTS, HSDPA
MicroSD minnekort
Operativsystem: Windows Mobile 6 Professional
Wi-Fi: IEEE 802.11 b/g
Bluetooth 2.0 med EDR
Infrarød port: Nei
Mini-USB (HTC ExtUSB)
Størrelse: 137,4 mm (h), 72,9 mm (b) 20,5 mm (d)
Vekt: 220 g med batteri


== Eksterne lenker ==
HTC produktside
PDA DB - HTC P6500 (HTC Sedna 100) Specs
Hermann Hirt

Hermann Hirt (født 19. desember 1865 i Magdeburg, død 12. september 1936 i Gießen) var en tysk indoeuropeist.
Hirt studerte sammenlignende indoeuropeisk språkvitenskap under junggrammatikerne Karl Brugmann, August Leskien, Friedrich Zarncke og Eduard Sievers ved universitetet i Leipzig og universitetet i Freiburg im Breisgau. Fra 1912 til sin død var han professor for sanskrit og sammenlignende språkvitenskap ved universitetet i Gießen. Han bidro særlig til kunnskapen om aksent- og avlydsforhold i urindoeuropeisk. Hans Indogermanische Grammatik utkom i syv bind mellom 1921 og 1927.


== Referanser ==


== Kilder ==
Günter Neumann: «Hirt, Herman(n)», i Neue Deutsche Biographie, bind 8. Berlin: Duncker & Humblot, 1972.


== Eksterne lenker ==
(de) Liste over forelesninger ved Universitetet i Leipzig (sommersemestret 1892 til vintersemestret 1912)
Marcus’ Children

Marcus' Children (også kjent som Social Living) er reggae-bandet Burning Spears album fra 1978. Albumet ble produsert av Winston Rodney (Burning Spear) og Karl Pittersen. Alle sangene er skrevet av Winston Rodney. Winston Rodney har fått mange profilerte «rockers» til å spille på denne plata, som for eksempel Aston «Familyman» Barrett, Leroy «Horsemouth» Wallace og Earl «Chinna» Smith. Plata er veldig samfunnsengasjert og er like aktuell i dag som på 1970-tallet med tanke på systemet og klassesamfunnet.


== Sporliste ==
«Marcus Children Suffer»
«Social Living»
«Nayah Keith»
«Institution»
«Marcus Senior»
«Civilize Reggae»
«Mister Garvey»
«Come»
«Marcus Say JAH No Dead»


== Personell ==
Gitar – Earl «Chinna» Smith, Donald «Roots» Kingsley, Bertram «Ranchie» McLean, Brinsley Forde, Donald Griffihts.
Trommer – Sly Dunbar, Leroy «Horsemouth» Wallace, Angus Gaye
Bass – Aston «Familyman» Barrett, Robbie Shakespeare, George Oban
Keyboard – Bernard «Touter» Harvey, Earl «Wire» Lindo, Michael «Ibo» Cooper, Courtney Hemmings
Perkusjon – Winston Rodney, Uziah «Sticky» Thompson
Blåsere – Richard «Dirty Harry» Hall (tenorsax), Bobby Ellis og Dick Cuthell (trompet), Herman Marquis (altsax), Vincent «Trommie» Gordon og Rico Rodriguez (trombone)
Vokal – Winston Rodney


== Eksterne lenker ==
(en) Marcus' Children på Discogs 
(en) Marcus' Children på MusicBrainz
Romain Rambier

Romain Rambier (født 29. august 1981 i Montpellier) er en fransk profesjonell fotballspiller. For øyeblikket spiller han i Championnar National for Évian Thonon Gaillard FC.
Han spilte i Segunda División for Racing de Ferrol og i Ligue 2 for FC Libourne-Saint-Seurin.


== Eksterne lenker ==
(en) Romain Rambier – Transfermarkt 
(en) Romain Rambier – FootballDatabase.eu 
Karriereoppsummering av playerhistory.com
Ludo Hartmann

Ludo Moritz Hartmann (født 2. mars 1865 i Stuttgart, død 14. november 1924 i Wien) var en østerriksk historiker og politiker.
Hartmann var professor ved universitetet i Wien. Til å begynne med konsentrerte han seg om den franske revolusjon, men siden viet han seg til studiet av overgangen mellom antikken og middelalderen i Italia. Hans hovedverk er den ufullendte Geschichte Italiens im Mittelalter (1897–1918). Som politiker sluttet han seg til sosialdemokratene, og var den østerrikske republikkens første sendemann i Berlin.


== Referanser ==


== Kilder ==
Hans Jürgen Rieckenberg: «Hartmann, Ludo Moritz», i Neue Deutsche Biographie (NBD), Band 7. Berlin: Duncker & Humblot, Berlin 1966.
August Leskien

August Leskien (født 8. juli 1840 i Kiel i hertugdømmet Holstein, død 20. september 1916 i Leipzig) var en tysk indoeuropeist og slavist.
Leskien studerte først under Georg Curtius ved universitetet i Kiel, og fulgte siden denne til universitetet i Leipzig. Han studerte også sammenlignende indoeuropeisk språkvitenskap under August Schleicher ved universitetet i Jena. I 1870 ble han universitetet i Leipzigs første professor i slaviske språk. Han regnes som en av grunnleggerne av den junggrammatiske skolen i Leipzig, sammen med Karl Brugmann, Hermann Osthoff og Berthold Delbrück. Ved siden av sydslaviske språk studerte han først og fremst gammelkirkeslavisk og litauisk.


== Referanser ==


== Kilder ==
Heinz Dieter Pohl: «Leskien, August», i Neue Deutsche Biographie, Band 14. Berlin: Duncker & Humblot, 1985.


== Eksterne lenker ==
(de) Liste over forelesninger ved Universitetet i Leipzig (vintersemestret 1870 til sommersemestret 1914)
Friedrich Diez

Friedrich Christian Diez (født 15. mars 1794 i Gießen i landgrevskapet Hessen-Darmstadt, død 29. mai 1876 i Bonn) var en tysk romanist. Han regnes som grunnlegger av faget romanistikk.
Diez studerte klassisk filologi og moderne språk ved universitetet i hjembyen Gießen og ved universitetet i Göttingen. Fra 1830 til sin død virket han ved universitetet i Bonn. Han viet seg til studiet av de romanske språkene, og forsøkte å anvende Franz Bopps og Jacob Grimms metoder for sammenlignende språkvitenskap på disse språkene. På grunnlag av disse undersøkelsene utga han i 1853 en etymologisk ordbok for de romanske språkene.


== Referanser ==
Giuseppe Acerbi

Giuseppe Acerbi (født 3. mai 1773 i Castel Goffredo ved Mantova, død 29. august 1846 på samme sted) var en italiensk reisende. Han skal ha vært den første italieneren som besøkte Nordkapp.
Acerbi foretok lange reiser i Europa og i Orienten, og var 1826–1834 østerriksk generalkonsul i Egypt. I 1816 grunnla han avisen Biblioteca Italiana i Milano, hvor han skrev artikler om Egypt og om italiensk litteratur. Han etterlot seg store samlinger, som han skjenket til universitetet i Padova og museene i Milano og Wien.


== Verker ==
Travels through Sweden, Finland and Lappland to the North Cape, in the years 1798–99 (1802)


== Referanser ==


== Kilder ==
«Acerbi Giuseppe», i Österreichisches Biographisches Lexikon 1815–1950 (ÖBL), Band 1. Wien: Verlag der Österreichischen Akademie der Wissenschaften, 1957.


== Eksterne lenker ==
«Giuseppe Acerbi». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4561-1416928957167.
Åslendet

Åslendet er en bygd i Gjøvik kommune i Innlandet, og er nabobygda til Vardal og Bureisninga. Det er en veldig bra badeplass som heter Glæstadtjennet oppi Åslendet, og for å komme seg til Snertingdal må man kjøre gjennom Åslendet. Tidligere Autofil-programleder Jan Erik Larssen har slekt på Åslendet.
Robert Austerlitz

Robert Austerlitz (født 13. desember 1923 i București, død 9. september 1994) var en rumensk-amerikansk språkforsker. Han emigrerte til USA i 1950 og studerte under André Martinet ved Columbia-universitetet. I 1955 tok han doktorgraden med en avhandling om uralske og altaiske språk. Han var rådgiver for Interlingua-instituttet fra 1975 til sin død. I 1990 ble han president for Linguistic Society of America.


== Referanser ==


== Eksterne lenker ==
Biografi ved Historia de interlingua
Immunologisk adjuvant

Immunologiske adjuvanter er stoffer som forsterker et antigens immunogenitet. For at dette skal bli en realitet blir adjuvanten først blandet med antigenet og deretter injisert.
Adjuvanter brukes ofte i klinisk sammenheng, som ved vaksinasjoner for å øke immunresponsen mot et antigen med en lav immunogenisitet. Adjuvanter brukes også innen forskning for å oppvekke immunrespons hos testdyr. Et eksempel på dette er produksjon av antistoffer i geiter og kaniner. En annen mulighet er at en immunrespons mot en eggehvite som tilhører kroppen kan stimuleres for slik å få en modell for en bestemt autoimmun sykdom som i EAE (MS) og EAMG (myasthenia gravis), der en adjuvant injiseres sammen med MBP eller en asetylkolinreseptor.


== Effekten av en adjuvant ==
Generelt sett forårsaker en adjuvant en eller flere av de følgende reaksjonene:

antigenet består lengre
kostimulative signaler forsterkes
den lokale betennelsesreaksjonen forsterkes
lymfocyttenes celledeling stimuleres


== Kjente adjuvanter ==
Alun
AS03
Freunds adjuvant 
Titermax


== Se også ==
Adjuvant (Om andre typer adjuvanter enn de immunologiske).


== Referanser ==
Costanera kraftverk

(Endesa) Costanera kraftverk er et kompeleks bestående av tre sammenhengende varmekraftverk i havnen sentralt i Buenos Aires by i Argentina. Komplekset har en samlet produksjonskapasitet på 2.324 MW.  Det fyres primært på naturgass men kan også brenne fyringsolje. Det har en installert produksjonskapasitet på 1250 MW, fordelt på syv turbiner. Anlegget ble påbegynt i 1960, og stod ferdig i 1984. Brenselkilden er naturgass og olje.

Endesa Costanera varmekraftverk yter 1 138 MW og ble bygget ut med seks gass- og olje turbiner fra 1963 til 1984.
Endesa Costanera CBA gasskraftverk med kombinasjonssyklus (CCGT) yter 327 MW og ble montert med to turbiner i hnhv 1964 og 1995.
Endesa Costanera gasskraftverk med kombinasjonssyklus (CCGT) yter 859 MW og har tre turbiner fra Mitsubishisom ble montert i 1998.


== Eksterne lenker ==
Endesa Costanera Thermal Power Plant - Global Energy Observatory, besøkt 7. desember 2019.
Endesa Costanera CBA CCGT Power Plant - Global Energy Observatory, besøkt 7. desember 2019.* Endesa Costanera CCGT Power Plant - Global Energy Observatory, besøkt 7. desember 2019.
Manuel Belgrano kraftverk

Manuel Belgrano kraftverk er et varmekraftverk i provinsen Buenos Aires i Argentina. Det har en installert produksjonskapasitet på 830 MW, fordelt på to turbiner. Anlegget ble påbegynt i 2006, og stod ferdig i 2009. Brenselkilden er naturgass og olje.
Anlegget er oppkalt etter Manuel Belgrano, en argentinsk økonom, jurist, politiker og militær leder som ble født i Buenos Aires i juni 1770.


== Eksterne lenker ==
IndustCards – «CCGT in Argentina – Buenos Aires City and Province».
Dock Sud gasskraftverk

Dock Sud gasskraftverk er et gasskraftverk i provinsen Buenos Aires i Argentina. Det har en installert produksjonskapasitet på 775 MW, fordelt på tre turbiner. Anlegget ble påbegynt i 1995, og stod ferdig i 2000. Brenselkilden er naturgass.


== Eksterne lenker ==
IndustCards – «CCGT in Argentina – Buenos Aires City and Province».
Aserbajdsjan gasskraftverk

Aserbajdsjan gasskraftverk, også kjent som Mingetsjevir, er et gasskraftverk i byen Mingetsjevir i Aserbajdsjan. Det har en installert produksjonskapasitet på 2 400 MW, fordelt på åtte turbiner. Anlegget ble påbegynt omkring 1980 og stod ferdig i 1991. Brenselkilden er naturgass.
En ulykke på anlegget 3. juli 2018 førte til at verket måtte redusere driften og 39 byer mistet strømtilførselen.
Det har i nyere tid vært foretatt gjenoppbygging av anlegget, som skal være helt fullført tidlig i 2020 - de siste 320 MW kapasitet gjenopprettes og det anlegges ny 500 kV stasjon til anlegget.
Operatør er det statlige selskapet Azerenergy.


== Referanser ==


== Eksterne lenker ==
IndustCards – «Gas- and Oil-Fired Plants in the CIS».
PPIAF – «Electric sector in CARES countries», Asian Development Bank, 2005.
Gardabani gasskraftverk

Gardabani gasskraftverk er et gasskraftverk i Georgia. Det har en installert produksjonskapasitet på 840 MW, fordelt på 6 turbiner. Anlegget ble påbegynt omkring 1980 og stod ferdig i 1991. Brenselkilden er naturgass.


== Eksterne lenker ==
IndustCards – «Gas- and Oil-Fired Plants in the CIS».
Johan Daniel Landmark

Johan Daniel Landmark (født 11. juni 1876 i Beitstad, død 1. mars 1938 i Førde) var en norsk filosof.
Han ble født på prestegården i Beitstad og vokste opp i Målselv og Flakstad, der faren Jonas Rein Landmark var sogneprest. Oldefaren var stortingsmann og sorenskriver Nils Landmark i Sunnfjord. Slekten var knyttet til Sunnfjord, og Johan Daniel pleide å besøke Førde om somrene. Han giftet seg i 1916 med Astrid, datteren til Albert Steen, som var overrettssakfører, lensmann og ordfører i Førde.Faren var hageentusiast, og den unge Johan Daniel ble sendt på hagebruksskole i Danmark mot sin vilje. Fra 1892 til 1895 var han gartner ved landbruksskolen i Bodø. Da han fikk studere ved universitetet, var det faren som valgte studium. Etter hvert byttet Landmark studium fra teologi til filosofi.Han ble i 1909 dr.philos. på avhandlingen Erkjendelses-teoretisk religionsfilosofi, hvor han angrep og fullstendig avviste kristendommen. Deretter studerte han med offentlig stipend i Leipzig og Heidelberg. Landmark pådrog seg psykiske helseplager under arbeidet med doktoravhandlingen, som han aldri riktig kom over. Han levde så et heller tilbaketrukket liv, men søkte tilbake til jordarbeid for helsens skyld.I 1912 ble han vikar ved Universitetsbiblioteket i Kristiania. Han var universitetsstipendiat fra 1914 til 1915 og bibliotekar ved Det Kongelige Norske Videnskabers Selskab i Trondhjem fra 1915 til sin død i 1938. Han var også lærer i filosofiens historie ved NTH. Han skrev noen kortere filosofiske og biografiske verker, men doktorgradsavhandlingen blir stående som hans viktigste arbeid.


== Referanser ==


== Eksterne lenker ==
(en) Johan Daniel Landmark – kategori av bilder, video eller lyd på Commons 
Landmarks private arkiv finnes ved NTNU Universitetsbiblioteket
Ekibastus kullkraftverk

Ekibastus kullkraftverk, også kjent under navnet GRES-1, er et kullkraftverk i byen Ekibastus i Kasakhstan. Det har en installert produksjonskapasitet på 4000 MW, fordelt på 8 like store blokker. Operatør fram til 2008 var det amerikanske energiselskapet AES.
Dette er et av Asias største kraftverk målt etter effekt. Anlegget ble påbegynt omkring 1980 og stod ferdig i 1991. Brenselkilden er kull.


== Se også ==
Liste over verdens største kullkraftverk


== Eksterne lenker ==
IndustCards – «Gas- and Oil-Fired Plants in the CIS».
Proteinfabrikken / KTM UCI Mountainbike Racing Team

Proteinfabrikken / KTM UCI Mountainbike Racing Team er et norsk amatør-terrengsykkellag etablert i 2008 av australske Greg Saw, glass-rammemaker og Norgescupvinner i landeveissykling 2007. Laget oppnådde gode resultater i norske ritt i 2009-sesongen.
Laget ble etablert i 2008 som et alternativ til Team Etto Høydahl og til støtte for syklister i Norge med ambisjoner i rundbane terrengsykling.


== Ryttere ==
Greg Saw (kaptein)
Tor Halvor Bjornstad
Tobias Sæther
Halvor Aschjem
Vegard Iversen


== Se også ==
Team Etto Høydahl


== Referanser ==


== Eksterne lenker ==
Offisielt nettsted
Ekibastus GRES-2 kullkraftverk

Ekibastus GRES kullkraftverk nr 2  er et kullkraftverk i Kasakhstan. Det har en installert produksjonskapasitet på 1000 MW, fordelt på fire turbiner. Dette er et av Sentral-Asias største kraftverk målt etter effekt.  Brenselkilden er kull.


== Eksterne lenker ==
IndustCards – «Gas- and Oil-Fired Plants in the CIS».